[image: Et billede, der indeholder Grafik, Font/skrifttype, clipart, grafisk design

AI-genereret indhold kan være ukorrekt.] POLARPOSTEN
                  november 2026

Kære Polarstjerner
Jeg håber, I alle havde en skøn efterårsferie – og specielt håber jeg, at alle jer, der var på PLan havde en fantastisk oplevelse. Under alle omstændigheder er jeg sikker på, at I har knyttet spejder venskaber på tværs af landet og nu er i fuld gang med snap-chat og hvad har vi, med dem, I var i patrulje med.
Tilbageblik til forrige årtusinde: jeg var i sin tid på PLan 3 gange, og fik alle gange en penneven, som jeg skrev med i årevis. En penneven er en man skriver brev til og modtager breve fra – den eneste kommunikationsmåde, vi havde
I starten af måneden var minier og mikroer på Sct. Georgsgilde løbet sammen med mange andre fra spejdere fra Odense. Det er dejligt, når nogen, der ikke er de daglige ledere, vil stå for en dejlig dag for vores spejdere, og Polarstjernen hyggede sig!

Efter ferien var en drengepatrulje og en pigepatrulje på Fenris. Fenris er et adventureløb med fokus på, at alle skal have en god oplevelse, og det kan jeg forstå, at vores spejdere også havde. Det var dog en regnfuld og blæsende weekend, og da begge patruljer havde glemt at tage pløkke med, holdt deres bivuak ikke så godt, og de kom hjem med pladdervåde soveposer. Det glemmer de nok ikke en anden gang – og så er det jo learning by suffering
Jeg har ingen billeder af vores spejdere, men her et fra startposten, som Brejninge Efterskole stod for. Der var 400 deltagere

I november skal vi også have nogen afsted på Cicero løbet, der også er en del af adventure ligaen. Så håber vi på lidt tørrere vejr!
Juniorerne skal mødes med divisionens andre juniorer hos 1. Otterup d.5/11. Det plejer at være en hyggelig aften, så god fornøjelse til jer

VI MANGLER FORTSAT EN KASSERER til posten fra februar! Vi holder grupperådsmøde (generalforsamling) d. 28. februar kl. 10-12, og der skal vi have valgt en ny. Har du bare lidt flair for tal og kan bruge en computer, kan vi bruge dig! Lisbet vil sætte dig godt ind i arbejdet, og stå til rådighed det første år. Prik (Mette Wille) vil stå for medlemsservice, så I vil have et tæt samarbejde omkring dette. Tøv ikke med at spørge ind til enten kasser@polarstjernen.dk eller gitte@polarstjernen.dk. Vi mødes også gerne med dig, og tager en snak.
Sidste weekend i oktober var ledere og bestyrelse på tur til Heshøj, vores hytte i Hesbjerg Skoven. Vi fik ordnet nogle praktiske ting, Fik snakket nogle spejder ting godt igennem, lavet kalender for næste år og planlagt en fællesuge. Desuden fik vi (u)hygget en masse med Halloweenløb og mordgåde, god mad og drikkelse. Vi nød efterårsfarverne på vores walk and talk gennem Hesbjergskoven.

Juleturen nærmer sig, og I har fået indbydelsen. Vi glæder os meget, og vil indtrængende bede jer blive tilmeldt inden udløbsfristen d. 11/11. Vi er mange, der skal bestilles meget mad og laves en del logistik, så det er TRÆLS for at sige det på godt jysk, med for sene tilmeldinger Sidste år manglede vi transport fredag aften, så overvej nøje, om du ikke kan køre
Kommende arrangementer
27.-29. november: juletur
7. janurar: leder og bestyrelsesmøde
22. februar: Tænkedag kl. 17-19 for alle
28. februar: Grupperådsmøde (generalforsamling) for forældre og spejdere over 15 år. Løb for spejderne

Vi hejser flaget og siger TILLYKKE til:	
Panda	  7 år	 5. november
Snit	  7 år	 6. november
Kei	  5 år	 8. november
Gertrud	21 år	 8. november
Elisabeth	10 år	10. november
Katinka             5 år	13. november	
Sneleopard	 10 år	15. november
Zia	20 år	18. november
Harald	  6 år	20. november
Pil	  8 år	22. november
Faust	18 år	24. november
Pingvin	  9 år	26. november
Kampørn	  10 år	27. november

